Avioane militare vor survola Braşovul în perioada 21-25 martie
Spaţiul aerian al municipiului Braşov va fi survolat, în perioada 21 – 25 martie, de avioane militare, în cadrul unui eveniment organizat de Academia Forţelor Aeriene "Henri Coandă", se arată într-un comunicat transmis marţi, transmite Agerpres.
Aeronavele aparţinând Ministerului Apărării Naţionale vor survola oraşul joi, vineri, sâmbătă şi luni între orele 10.00 şi 16.00.
Activităţile de survol sunt planificate pentru deschiderea oficială a Săptămânii Internaţionale a Studenţilor ce va avea loc în data de 25 martie.
"În cadrul evenimentului care se va desfăşura în perioada 25-29 martie, vor participa studenţi din Austria, Belgia, Bulgaria, Franţa, Letonia, Polonia, Portugalia, Slovacia, Marea Britanie şi Statele Unite ale Americii", precizează sursa citată.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank